b'\n_START_ARTICLE_\nMarianne Saabye\n_START_PARAGRAPH_\nMarianne Saabye (f\xc3\xb8dt 4. december 1945 i Stenl\xc3\xb8se) er en dansk kunsthistoriker og forfatter, der i perioden 1986-2016 var museumsdirekt\xc3\xb8r ved Den Hirschsprungske Samling._NEWLINE_Hun er datter af kunstmaleren Svend Saabye og blev uddannet mag.art. i kunsthistorie i 1975. I 1977 blev hun konsulent ved Statens Museumsn\xc3\xa6vn, inden hun i 1979 fik sin f\xc3\xb8rste lederstilling som inspekt\xc3\xb8r ved Kunstmuseet i Sor\xc3\xb8, hvorfra hun i 1986 skiftede til Den Hirschsprungske Samling._NEWLINE_Ved siden af direkt\xc3\xb8rt\xc3\xb8rjobbet har Saabye v\xc3\xa6ret aktiv som skribent inden for sit fag, enten solo eller i samarbejde med andre. Endvidere har hun haft en r\xc3\xa6kke tillidsposter, ligeledes i forbindelse med sit fag.'